ხადორჰესი

ხადორჰესი — სეზონური მარეგულირებელი ჰიდროელექტროსადგური საქართველოში, ახმეტის მუნიციპალიტეტში, მდინარეების ალაზნისა და სამყურისწყლის შესართავთან. ჰესის დადგმული სიმძლავრეა 24 მგვტ. საშუალო წლიური გამომუშავება 100 მლნ. კვტ·სთ. 

მშენებლობა დაიწყო 2001 წელს,ხადორჰესი - ერთობლივი ჩინურ-ქართული პროექტი ჩაბნელებული კახეთის გასანათებლად საქართველოს პრეზიდენტ ედუარდ შევარდნაძის ჩინეთში ვიზიტის შედეგად. ხადორჰესი საექსპლუატაციოდ გადაეცა 2004 წელს, გახსნა პრეზიდენტმა მიხეილ სააკაშვილმა. 

ჰიდროელექტროსადგური კერძო საკუთრებაში იმყოფება. აშენდა ჩინეთის სიჩუანის ელექტროენერგეტიკული კომპანიის დაფინანსებით. 

სქოლიო

კატეგორია:საქართველოს ჰიდროელექტროსადგურები